18 Ваҡыт-ваҡыт тормошобоҙҙа нимә мөһим икәнен тикшереп торорға кәрәк. Ни өсөн? Был беҙгә көсөбөҙҙө аҡыллы ҡулланырға ярҙам итер. Марк исемле егет бына нимә ти: «Күп йылдар мин, ябай тормош алып барам, тип уйланым. Мин пионер булып хеҙмәт иттем, әммә һәр ваҡыт аҡса тураһында һәм тормошомдо нисек уңайлыраҡ итеп булғаны хаҡында уйлай инем. Мин, ни өсөн тормошом ҡатмарланды, тип аптырай инем. Шунан күбеһенсә үҙ мәнфәғәтемде ҡайғыртып йәшәүемде аңланым, ә Йәһүәгә мин ваҡытымдың һәм көсөмдөң ҡалдығын ғына бирә инем». Марк, үҙенең фекер йөрөтөү һәм йәшәү рәүешен төҙәтеп, Йәһүәгә күберәк хеҙмәт итә башлаған. Ул былай ти: «Ҡайһы саҡта аҡса тураһында борсолһам да, Йәһүәнең һәм Ғайсаның ярҙамы менән иғтибарымды хеҙмәткә туплай алдым».